รถถัง จิตรเมืองนนท์

รถถัง จิตรเมืองนนท์ (ชื่อเล่น: บ่าว; 23 กรกฎาคม พ.ศ. 2540 – ) เป็นนักมวยไทยชาวไทยระดับแชมป์โลกรุ่นฟลายเวท ที่ได้รับการกล่าวว่ามีความทรหด และการโจมตีที่รุนแรงเพชรมรกต รัดกุมกว่าจะชนะ รถถัง จิตรเมืองนนท์ ในศึกรวมพลคนแปดริ้ว. ไทยรัฐ.

 ประวัติ 
รถถัง จิตรเมืองนนท์ มีชื่อจริงคือทินกร ศรีสวัสดิ์ เกิดที่ตำบลเกาะเต่า อำเภอป่าพะยอม จังหวัดพัทลุง เริ่มต่อยมวยตั้งแต่อายุ 10 กว่าขวบ ก่อนที่จะเดินสายชกทั่วภาคใต้โดยใช้ชื่อรถถัง เกียรติชูโฉม

จากนั้น เขาได้เดินทางมาแข่งขันที่กรุงเทพมหานครครั้งแรก โดยเป็นฝ่ายเสมอกับขุนเดียว พยัพคำพันธุ์ ที่สนามมวยราชดำเนิน ครั้นต่อมา รถถังเป็นฝ่ายเสมอกับปืนกล ต.สุรัตน์ ที่เวที อ.ต.ก.

พ.ศ. 2556 รถถังเป็นฝ่ายชนะปืนกล ต.สุรัตน์ ที่เวทีมวยเทพประสิทธิ์ พัทยา ส่วนในรายการมวยไทย 7 สี ของปีเดียวกัน รถถังเป็นฝ่ายแพ้น็อกแสงเทียน ศ.ศรสิงห์

พ.ศ. 2558 ในรายการมวยไทย 7 สี รถถังเป็นฝ่ายแพ้คะแนนยอดเพชร แป๋งกองปราบ

ส่วนในเดือนกรกฎาคม พ.ศ. 2559 รถถังเป็นฝ่ายชนะคะแนนสิงห์ทอง ส.ยิ่งเจริญการช่าง ที่สนามมวยคม ชัด ลึก อตก.3 จังหวัดนนทบุรี จากนั้น ในเดือนตุลาคม รถถังเข้าแข่งขันคู่เอกรายการศึกมวยไทย ท่อน้ำไทย เดอะฮีโร่ ที่จัดขึ้น ณ สนามมวยคม ชัด ลึก อตก.3 จังหวัดนนทบุรี โดยเป็นฝ่ายชนะน็อกทางเทคนิคชาติชาย ศิษย์ป๋านนท์ ในยกที่ 4

จากนั้น รถถังเป็นฝายชนะน็อกเด่นสยาม ส.พันธุ์สุวรรณ ในยกที่ 4 ที่เวทีมวยสยามอ้อมน้อย และชนะคะแนนมังกรขาว ศิษย์แก้วประพล

ในวันที่ 26 กุมภาพันธ์ พ.ศ. 2560 รถถังเป็นฝ่ายชนะคะแนนสิบแสน ต.เอี๋ยวเจริญทองภูเก็ต ในรายการมวยไทย 7 สี ส่วนในเดือนกรกฎาคม ของปีเดียวกัน รถถังเข้าแข่งขันรายการคู่เอก โดยเป็นฝ่ายชนะคะแนนชัย ส.จ.ต้อยแปดริ้ว และคว้าแชมป์รุ่นซูเปอร์เฟเธอร์เวท ของเวทีมวยสยามอ้อมน้อยมาครองได้สำเร็จ

และในปีเดียวกัน รถถังเป็นฝ่ายชนะคะแนนมงคลแก้ว ส.สมหมาย ที่อำเภอเกาะสมุย ส่วนวันที่ 3 พฤศจิกายน ได้มีการจัดการแข่งขันศึกรวมพลคนแปดริ้ว ที่สนามมวยเวทีลุมพินี โดยรถถังได้พบกับคู่ชกอย่างเพชรมรกต แม็กจันดี ในคู่เอกของรายการ จากการแข่งขันครั้งนี้ รถถังเป็นฝ่ายชนะคะแนน“รถถัง”แข็งแกร่งสมชื่อชนะคะแนน “เพชรมรกต”ขาดลอย คู่เอกศึกรวมพลคนแปดริ้ว เวทีลุมพินี รามอินทรา. ข่าวสด.

 ชีวิตส่วนตัว 
ด้านชีวิตส่วนตัว รถถังแต่งงานกับอัยด้า ลูกทรายกองดิน หรือ กุลณัฐ ยูฮันเงาะ  เมื่อวันที่ 14 กุมภาพันธ์ 2566 
อาหารที่รถถังชอบคือกะเพราหมูสับไข่เยี่ยวม้า ส่วนศิลปินที่ชื่นชอบคือไหมไทย หัวใจศิลป์ และนักแสดงที่ชอบคือพิมพ์ชนก ลือวิเศษไพบูลย์ นอกจากนี้ รถถังยังเชียร์สโมสรฟุตบอลแมนเชสเตอร์ยูไนเต็ด และมีนักฟุตบอลที่ประทับใจคือซลาตัน อิบราฮิโมวิช สำหรับแนวภาพยนตร์ที่ชอบคือแอ็กชันบู๊ล้างผลาญ

อนึ่ง รถถังมีบุคคลต้นแบบในการชกมวยไทยคือปกรณ์ พี.เค.แสนชัยมวยไทยยิม

 เกียรติประวัติ 
 พ.ศ. 2560 : แชมป์รุ่นซูเปอร์เฟเธอร์เวท เวทีมวยสยามอ้อมน้อย
 พ.ศ. 2562 : แชมป์โลกวันแชมเปียนชิปมวยไทย รุ่นฟลายเวท

 กระแสตอบรับ 
รถถังเป็นนักมวยไทยที่ได้รับการกล่าวขวัญถึงสไตล์การต่อสู้แบบบุกตะลุย ที่มักเป็นฝ่ายเดินหน้าไม่มีถอยหลัง ซึ่งเปรียบเสมือนรูปแบบการเคลื่อนที่ของรถถัง

รถถังเป็นนักมวยไทยที่สามารถสร้างกระแสตอบรับ ในการดึงดูดแฟนมวยเพิ่มขึ้นเรื่อยมา นอกจากนี้ เขายังเป็นที่ต้องการสำหรับโปรโมเตอร์มวยไทยหลายราย ในการให้มาแข่งขันรายการที่ตนจัด

ในปี พ.ศ. 2561 เว็บไซต์เอสเอ็มเอ็ม สปอร์ต ได้จัดให้รถถังเป็น 1 ใน 5 นักมวยไทยที่เป็นฝันร้ายของคู่ชก5 นักชกที่เป็น 'ฝันร้าย' ของคู่ต่อกร !!!. SMMSPORT.com.

 สิ่งสืบเนื่อง 
รถถังได้ทำค่ายมวย อ.ขวัญชัย ที่อำเภอแก้งคร้อ จังหวัดชัยภูมิ และมีความปรารถนาในอนาคต คือการเปิดโรงฝึกเพื่อถ่ายทอดศิลปะแม่ไม้มวยไทยแก่คนรุ่นหลัง

 สถิติการแข่ง 
 วันที่ ผล คู่ชก รายการ สถานที่จัด วิธีชนะ ยก 2 สิงหาคม พ.ศ. 2562 ชนะ โจนาธาน แฮกเกอร์ตี ศึกวัน: ดาวน์ออฟฮีโรส์ มอลล์ออฟเอเชียอะรีนา มะนิลา ประเทศฟิลิปปินส์ ชนะคะแนน  17 มิถุนายน พ.ศ. 2561 แพ้ เทนชิน นาซูกาวะ ไรส์ 125  ชิบะ ประเทศญี่ปุ่น การตัดสินยกพิเศษ (เป็นเอกฉันท์) 6ชนะได้ไง? เทนซิน ซุปตาร์ญี่ปุ่นร่ำไห้ยอมรับแพ้ "รถถัง จิตรเมืองนนท์". ข่าวสด. 28 มีนาคม พ.ศ. 2561  เสือคิม ศิษย์ ส.ท.แต๋ว  อำเภอทุ่งสง จังหวัดนครศรีธรรมราช   8 กุมภาพันธ์ พ.ศ. 2561 ชนะ เพชรดำ เพชรยินดีอะคาเดมี่ ศึกจิตรเมืองนนท์ สนามมวยราชดำเนิน ชนะคะแนน  17 มกราคม พ.ศ. 2561 ชนะ เพชรน้ำงาม อ.ขวัญเมือง ศึกบิ๊กวันซุปเปอร์ไฟท์+มวยดีวิถีไทย สถาบันการพลศึกษา วิทยาเขตยะลา ชนะคะแนนศึกจิตรเมืองนนท์นัดใหญ่เงินล้าน วันนี้ที่เวทีราชดำเนิน. thairath.co.th.  21 ธันวาคม พ.ศ. 2560 แพ้ มงคลแก้ว ส.สมหมาย ศึก ส.สมหมาย สนามมวยราชดำเนิน แพ้คะแนน  28 พฤศจิกายน พ.ศ. 2560 ชนะ ปากกาเหล็ก ต.หลักสอง ศึกเอสวัน สนามมวยเวทีลุมพินี ชนะคะแนน  3 พฤศจิกายน พ.ศ. 2560 ชนะ เพชรมรกต แม็กจันดี ศึกรวมพลคนแปดริ้ว สนามมวยเวทีลุมพินี ชนะคะแนน  พ.ศ. 2560 ชนะ มงคลแก้ว ส.สมหมาย  อำเภอเกาะสมุย ชนะคะแนน  พ.ศ. 2560 ชนะ ศักดิ์ชัยน้อย เอ็มยุเด็น   ชนะน็อก 3 30 กันยายน พ.ศ. 2560 เสมอ เนโด กอมบา ท็อปคิงเวิลด์ซีรีส์ ประเทศจีน เสมอ  29 กรกฎาคม พ.ศ. 2560 ชนะ ชัย ส.จ.ต้อยแปดริ้ว ศึกจ้าวมวยไทย เวทีมวยสยามอ้อมน้อย ชนะคะแนน  9 กรกฎาคม พ.ศ. 2560 ชนะ หยางหมิง ท็อปคิงเวิลด์ซีรีส์ ประเทศจีน ชนะน็อก 2 11 มิถุนายน พ.ศ. 2560 แพ้ คมอาวุธ เอฟ.เอ.กรุ๊ป ศึกมวยดีวิถีไทย เวทีมวยรังสิต แพ้คะแนน  27 พฤษภาคม พ.ศ. 2560 ชนะ นิวะ เคซุเกะ ท็อปคิงเวิลด์ซีรีส์ อู่ฮั่น มณฑลหูเป่ย์ ประเทศจีน ชนะคะแนน 3 4 พฤษภาคม พ.ศ. 2560 แพ้ เพชรดำ ไก่ย่างห้าดาว ศึกเพชรยินดี+สิงห์มาวิน สนามมวยราชดำเนิน แพ้คะแนน  6 เมษายน พ.ศ. 2560 แพ้ ไข่มุกขาว เพชรยินดีอะคาเดมี่ ศึกเงินล้านเวทีราชดำเนิน สนามมวยราชดำเนิน แพ้คะแนน  26 กุมภาพันธ์ พ.ศ. 2560 ชนะ สิบแสน ต.เอี่ยวเจริญทองภูเก็ต ศึกมวยไทย 7 สี  ชนะคะแนน  ไม่ทราบ ชนะ มังกรขาว ศิษย์แก้วประพล   ชนะคะแนน  17 ธันวาคม พ.ศ. 2559 ชนะ เด่นสยาม ส.พันธุ์สุวรรณ ศึกจ้าวมวยไทย เวทีมวยสยามอ้อมน้อย ชนะน็อก 4 2 ตุลาคม พ.ศ. 2559 ชนะ ชาติชาย ศิษย์ป๋านนท์ ศึกมวยไทย ท่อน้ำไทย เดอะฮีโร่ สนามมวยคม ชัด ลึก อตก.3 จังหวัดนนทบุรี ชนะน็อกทางเทคนิค 4 2 สิงหาคม พ.ศ. 2559 ชนะ ชายเล็ก ควายทองยิม ศึกดาวรุ่งหนุ่มกอล์ฟสารคาม สถาบันการพลศึกษา วิทยาเขตมหาสารคาม ชนะน็อกทางเทคนิค 5 31 กรกฎาคม พ.ศ. 2559 ชนะ สิงห์ทอง ส.ยิ่งเจริญการช่าง ศึกคมชัดลึกมวยไทย สนามมวยคม ชัด ลึก อตก.3 จังหวัดนนทบุรี ชนะคะแนน  6 กุมภาพันธ์ พ.ศ. 2559 ชนะ เพชรพระกาฬ ก.กลั่นบุศย์ เดอะแชมเปียนมวยไทยตัดเชือก สนามแมกซ์มวยไทยสเตเดียม เมืองพัทยา ชนะคะแนน  2 มกราคม พ.ศ. 2559 ชนะ เหนือธรณี เดอะเบสอุดร  สนามแมกซ์มวยไทยสเตเดียม เมืองพัทยา ชนะน็อก (ฮุกซ้ายเข้าลำตัว) 2 6 กันยายน พ.ศ. 2558 ชนะ น้องพี พยัพคำพันธ์ ศึกราชดำเนินซูเปอร์ไฟต์ สนามมวยราชดำเนิน ชนะคะแนน  18 มกราคม พ.ศ. 2558 แพ้ ยอดเพชร แป๋งกองปราบ ศึกมวยไทย 7 สี  แพ้คะแนน  30 พฤศจิกายน พ.ศ. 2557 ชนะ เกาะสมุย จ้าวทะเลทอง ศึกราชดำเนินซูเปอร์ไฟต์ สนามมวยราชดำเนิน ชนะคะแนน  พ.ศ. 2556 แพ้ แสงเทียน ศ.ศรสิงห์ ศึกมวยไทย 7 สี  แพ้น็อก  พ.ศ. 2556 ชนะ ปืนกล ต.สุรัตน์  เวทีมวยเทพประสิทธิ์ พัทยา   ไม่ทราบ เสมอ ปืนกล ต.สุรัตน์  เวที อ.ต.ก. เสมอ  ไม่ทราบ เสมอ ขุนเดียว พยัพคำพันธุ์  สนามมวยราชดำเนิน เสมอ 

 อ้างอิง 

 แหล่งข้อมูลอื่น 
 สถิติการขึ้นชกมวยไทยของ รถถัง จิตรเมืองนนท์. thaibozing.com.


หมวดหมู่:นักมวยไทยชาวไทย
หมวดหมู่:แชมป์โลกมวยไทย
หมวดหมู่:ผู้ฝึกสอนมวยไทย
หมวดหมู่:บุคคลจากอำเภอป่าพะยอม
หมวดหมู่:บุคคลจากศาสนาพุทธที่เปลี่ยนไปนับถือศาสนาอิสลาม
หมวดหมู่:มุสลิมชาวไทย
หมวดหมู่:นักมวยจากจังหวัดพัทลุง